Stuudios on Noorteadlaste Liidu esindaja Rando Pikner, Tallinna Tehnikaülikooli elektriajamite ja  jõuelektroonika doktorant, kes räägib noorteadlaste positsioonist Eesti teaduses ning tutvustab omaalgatuslikku väljaannet Mõistlik Maamuna.  Priit Enneti vestluskaaslaseks on astronoom Tõnu Tuvikene, kes pajatab sellest, mida on Merkuuri kohta uut teada saanud kosmoselaev Messenger, natukene ka Cassini viimasest lennust üle Saturni kaaslase Enceladuse.  Toidurubriigis räägime soomlaste tervisliku toitumise harrastusest. Kuulaja saab Leivaliidult vastuse, kas ja miks pannakse saia sisse kollast  toiduvärvi ja kas see on kuidagi vastuolus seadustega.    TÄNANE RETSEPT SOOME KÖÖGIST    Soomlaste traditsiooniline lihavõttemaiustus (mämmi)        6 l vett, umbes 2 kilo rukkijahu, 600 g linnaseid, 2 tl soola, 2 dl siirupit, 3 spl pomerantsikoort, peale valamiseks siirupivett.  Kuumutage liiter vett umbes 60 kraadini, aga ärge keetke. Kloppige sooja  vette rukkijahu ja linnaseid, kuni segu on tummine. Lisade siis segule paks kord linnaseid ja rukkijahu, seejärel pange pajale kaas peale ja kogu segu jätke hapenduma pliidi servale või sooja ahju umbes tunniks. Kuumus peab olema nii väike, et mämmi ei läheks keema. Kui tund on kulunud, segatakse pinnal olev õhuke jahukord mämmisse ja lisatakse taas 1 l kuuma vett. Seejärel lisatakse samasugune jahu- ja linnasekord kui eelmisel korral. Seda korratakse iga tunni järel, kuni kogu jahu ja vesi on lisatud mämmisse.  Hapendamise lõpuks keedetakse mämmi umbes 15 minutit hoolega segades. Ettevaatust, mämmi ei tohi kõrbeda põhja! Lisage maitseained mämmi sisse segades: siirupi, jahvatatud pomerantsikoored ja soola.  Kallake jahtunud segu vormi, nii et 2/3 sellest on täidetud. Et mämmi ei kõveneks küpsetamise ajal, võib selle pinnale pintseldada siirupi- või suhkruvett. Mämmivorm pannakse 170-kraadisesse ahju, kus seda küpsetatakse umbes 3 tundi. Seejärel viiakse mämmi jahedasse kohta jahtuma.  Mämmit võib  serveerida alles 4-5 päeva pärast küpsetamist, kui selle maitse on parim, lisades enne söömist värsket koort.